हर लेखक को अन्य लेखकों के साथ शिष्टता और आदर के साथ व्यवहार करना चाहिए। अपने विकिसाथियों के साथ शान्त रहिये और उनसे नम्रता से बात करने की चेष्टा कीजिये, विशेषकर जब आपका उनसे मतभेद हो। विकिपीडिया सभ्याचार का पालन कीजिये और व्यक्तिगत स्तर पर लड़ाई मत कीजिये। दूसरों के साथ मिल कर आम सहमति हासिल करने का प्रयत्न कीजिये और बार-बार संपादन-पूर्ववतन के चक्रों वाली झडपों में मत पड़िए। तीन-पूर्ववतन नियम का पालन कीजिये। जहाँ तक संभव हो यह मान कर चलिए कि अन्य लेखक विकिपीडिया में सच्चे हृदय से योगदान देना चाहते हैं और उनकी नीयत पर संदेह मत कीजिये। कभी भी अपनी बात समझाने के प्रयास में विकिपीडिया पर अड़चनें मत खड़ी कीजिए। अगर आपका पारा किसी एक विशेष लेख को लेकर चढ़ रहा है तो याद रखिये कि हिन्दी विकिपीडिया पर 1,29,608 लेख हैं जिनपर सुधार और संवाद किया जा सकता है। अपनी ऊर्जा अच्छी जगह लगाइए। हिन्दी विकिपीडिया को नए लेखकों की बहुत आवश्यकता है। खुले दिल से उनका स्वागत कीजिये।
अन्तिम परिवर्तन 08:12, 15 फ़रवरी 2019।